Rokas Flikas

Rokas Flikas (, iki 1989 m. Rokas Alvydas Liaukonis, 1936 m. rugpjūčio 16 d. Veisiejuose, Seinų apskrityje – 2023 m. vasario 26 d. Klaipėdoje)Rokas Flick. Visuotinė lietuvių enciklopedija. 2018-07-30. Nuoroda tikrinta 2023-02-27.Mirė rašytojas Rokas Flickas. Lrytas. 2023-02-26. Nuoroda tikrinta 2023-02-26. – Lietuvos ekonomistas, rašytojas. 

 Biografija 
Nuo 1945 m. gyveno Šilutėje, kur 1954 m. kur baigė Šilutės 1-ąją vidurinę mokyklą. 1959 m. Vilniaus universitete baigė archeologiją, 1966 m. – pramonės ekonomiką. 1970–1974 m. Maskvos I. Gubkino naftos ir dujų pramonės instituto aspirantas. 1975 m. šiame institute apgynė disertaciją „Pabaltijo respublikų miestų dujofikavimo sistemų optimizavimo ekonominis efektyvumas“, ekonomikos mokslų kandidatas. 1984 m. ten pat apgynė disertaciją „Miesto dujų tiekimų sistemų optimizavimas tikimybinio neapibrėžtumo sąlygomis“,Ляуконис, Рокас-Альвидас Юозович. Оптимизация городских систем газоснабжения в вероятностно-неопределенных условиях ekonomikos mokslų daktaras.

1961–1966 m. dirbo Vyriausiojoje buitinio gyventojų aptarnavimo valdyboje prie Lietuvos Ministrų Tarybos. 1966–1969 m. Komunalinio ūkio ministerijos Vyriausiosios gazifikacijos valdybos viršininko pavaduotojas, 1969–1986 m. Dujinių įrenginių derinimo ir dujofikacijos orgtechnikos valdybos viršininkas. 1986–1990 m. Vilniaus inžinerinio statybos instituto dėstytojas; nuo 1987 m. profesorius. 1990–1991 m. energetikos ministro pavaduotojas, LR Vyriausybės patvirtintos Nacionalinės energijos ir efektyvumo didinimo programos vienas iš autorių, Organizacinės koordinacinės komisijos pirmininkas 1991 metais. Nuo 1995 m. R. Fliko konsultacinės–prekybinės firmos (Klaipėda) savininkas ir vadovas. Nuo 2009 m. Lietuvos taikomųjų mokslų akademijos narys.

Mokslinės veiklos pagrindinės sritys – dujofikacija, dujų pramonė. Yra trijų monografijų, 17 mokslinių techninių apžvalgų (brošiūrų) autorius. Paskelbė daugiau kaip 50 straipsnių, išspausdintų TSRS mokslų akademijos Sibiro moksliniuose darbuose, Saratovo GIPRONIIGaz leidinyje; Tarybų Sąjungos Visasąjunginiuose mokslinio tyrimo institutuose, Vilniaus inžinerinio statybos instituto leidžiamuose darbuose ir kitur.

 Šeima 
Buvo vyriausias iš aštuonių šeimos vaikų. R. Fliko motina, Berta Flick, buvo tikra vokietė, kilusi iš zalcburgiečių emigrantų Rytų Prūsijoje, o tėvas – lietuvis, todėl iki 1989 m. nešiojo jo pavardę. Mirus tėvui, iš pagarbos motinai ir jos prašymu išsaugoti giminės medį pasikeitė pavardę. Laiko save Lietuvos vokiečiu.R. Flickas šventuoliu neapsimetaKodėl aktorė Regina Arbačiauskaitė du kartus keitė pasą? Žmona – aktorė Regina Arbačiauskaitė (nuo 1995 m.). Poros vaikai – sūnus Karl Flick ir duktė Agnes Flick.

 Kūrybinė veikla 
Nuo 2014 m. buvo Lietuvos rašytojų sąjungos narys.Lietuvos rašytojų sąjunga. Rokas Flick Rašytojo kūrybos šerdis – Mažosios Lietuvos ir Klaipėdos krašto temos.

Parašė vienaveiksmę istorinę dramą – monologą apie garsias Lietuvos moteris „Ištiesk pagalbos ranką man“, 2008 m.; autobiografinę apybraižą „Atrastoji žemė“ 2008 m.; romaną „Šiaurės Sachara: romanas apie pamirštąją Kuršių Neriją“ 2010 m.; romaną „Paskutinis traukinys“ 2012 m. 

Ketvirtajame 2009–2012 metų literatūrinio rudens „Prisijaukinkim žodį, paukštį, debesį…2012“ Literatūrinis ruduo „Prisijaukinkim žodį, paukštį, debesį…2012“  konkurse rašytojui Rokui Flikui už romanus „Šiaurės Sachara“ ir „Paskutinis traukinys“ įteikta Prozos nominacija. 2014 m. išleistas romanas „Emma, pastoriaus duktė“. Tai keturių kartų istorija, kupina dramatiškų įvykių, likimus kreipiančių dažnai labai netikėta linkme. 2015 m. paskirta Ievos Simonaitytės premija už romaną „Emma, pastoriaus duktė“.

 Bibliografija 
 Techninė literatūra 
 Lietuvos gazifikacijos raida, perspektyvos ir kuro balanso rekonstrukcijos efektyvumas, rusų kalba, 1971 m.
 Šiuolaikinių skaičiavimo priemonių ir metodų panaudojimas miestų dujų tiekimo sistemoms optimizuoti, rusų kalba, 1980 m.
 Miestų dujų tiekimo sistemų patikimumo rodiklių normavimas, rusų kalba, 1981 m.
 Miestų dujų tiekimo sistemų optimizavimas tikimybinio neapibrėžtumo sąlygomis, monografija, rusų kalba, 1983 m.
 Miestų dujų tiekimo sistemų optimizavimas. monografija, rusų kalba,1989 m.
 Degiųjų dujų sistema, monografija, su kitais, 2006 m.

 Grožinė literatūra 
 Mitingų metas sudrebinęs Lietuvą: ištraukos iš dienoraščio. – Tauragė: UAB „Taškų mozaika“, 2005.
 Ištiesk pagalbos ranką man: istorinė drama. – Klaipėda: Klaipėdos universiteto leidykla, 2008.
 Atrastoji žemė: autobiografinė apybraiža. – Klaipėda: Eglė, 2008.
 Šiaurės Sachara: romanas apie pamirštąją Kuršių Neriją. – Vilnius: Tyto alba, 2010. C-D diskas – Vilnius: Lietuvos aklųjų biblioteka, 2012.
 Paskutinis traukinys: romanas. – Vilnius: Alma littera, 2012, 2014. C-D diskas – Vilnius: Lietuvos aklųjų biblioteka, 2017.
 Emma, pastoriaus duktė: romanas. – Vilnius: Alma littera, 2014, 2015.  C-D diskas – Vilnius: Lietuvos aklųjų biblioteka, 2015.
 Pradingę klajojančiam smėlyje: romanas apie senovės kuršius. ‒ Vilnius: Alma littera, 2016. C-D diskas – Vilnius: Lietuvos aklųjų biblioteka, 2017.
 Išlikę karo verpetuose: romanas: ‒ Vilnius: Alma littera, 2018.
 Turtų voratinklyje: romanas. ‒ Vilnius: Alma littera, 2020.
 Kur upė Šyša teka…: biografinis romanas. ‒ Vilnius: Tyto Alba, 2022.Flick Rokas - Lietuvos rašytojų sąjunga. Nuoroda tikrinta 2023-02-27.

 Šaltiniai 

Kategorija:Lietuvos ekonomistai
Kategorija:Lietuvos rašytojai